Ajalugu. Sotsiaalteadused

"Ajalugu. Sotsiaalteadused" on kirjastuses Varrak aastatel 1997–2007 välja antud raamatusari.

Sarja eesmärk oli tutvustada Eesti lugejaile 20. sajandi humanitaar- ja sotsiaalteaduste mõjukamaid mõtlejaid. Sarjas on ilmunud rida kultuuriantropoloogia ja kultuuriteooria alaste raamatute tõlkeid (näiteks Max Weberi, Claude Lévi-Straussi, Clifford Geertzi, Peter Burke'i jt. teoseid).

Sarja on toimetanud ja valiku koostanud Marek Tamm. Esimese köitena ilmus prantsuse ajaloolase Georges Duby "Guillaume le Marechal, ehk, Maailma parim rüütel" ja viimase, 25. köitena, 2007. aasta juulis Juri Lotmani "Hirm ja segadus. Esseid kultuurisemiootikast".

Sarja ühtse kujunduse autor on Marius Peterson.
pisi|150px|Carlo Ginzburg
pisi|150px|Juri Lotman
pisi|150px|Claude Lévi-Strauss
pisi|150px|Tzvetan Todorov
pisi|150px|Jack Goody

+Sarjas ilmunud teosed Kd  Autor  Pealkiri  Tõlkija  Ilmus 1    "Guillaume le Maréchal"   1997, 2007 2    "Püha hurdakoer"    2000 3    "Juust ja vaglad"     2000 4    "Kannibalide küla. Hirm ja raev 19. sajandi Prantsusmaal"     2000 5    "Kultuur ja plahvatus"     2001 6    "Nukker troopika"    2001 7    "Indoeurooplaste müüdid ja jumalad"  , Lembe Lokk  2001 8    "Ameerika vallutamine"    2001 9    "Raha või elu. Majandus ja religioon keskajal"     2002 10    "Martin Guerre'i tagasitulek"    2002 11    "Saared ajaloos"    2002 12    "Prantsuse revolutsiooni kultuurilised lätted"    2002 13    "Martin Luther. Üks inimsaatus"    2003 14    "Paganad ja kristlased ängistuse ajastul"    2003 15    "Omakandi tarkus. Esseid tõlgendavast antropoloogiast"    2003 16    "Mängiv inimene"     2004 17    "George Washingtoni valehambad"    2004 18    "Tsiviliseerumisprotsess". I köide"    2005, 2007 19  , Jacques Revel  "Mässu loogika"   2005 20    "Metsiku mõtlemise kodustamine"    2005 21    "Kas kreeklased uskusid oma müüte?"     2006 22    "Kultuuride kohtumine"    2006 23    "Protestantlik eetika ja kapitalismi vaim"    2007 24    "Tsiviliseerumisprotsess". II köide"     2007 25    "Hirm ja segadus"    2007

1997. aastal "Ajalugu. Sotsiaalteadused" sarja alustades võttis sarja toimetaja Marek Tamm sihiks varustada võimalusel kõik raamatud pikemate intervjuudega. Intervjuu sai tehtud Jean-Claude Schmittiga, Alain Corbiniga, Tzvetan Todoroviga, Jacques Le Goffiga, Natalie Zemon Davisiga, Marshall Sahlinsiga, Roger Chartier'ga, Clifford Geertziga, Robert Darntoniga, Jacques Reveliga, Jack Goody'ga, Paul Veyne'iga ja Peter Burke'iga. Ülejäänud sarja köited varustati järelsõnaga. Viimaste autorid on Marek Tamm (Duby), Mihhail Lotman (Lotman), Indrek Koff (Lévi-Strauss), Jaan Puhvel (Dumézil), Jüri Kivimäe (Febvre), Marju Lepajõe (Dodds), Jaan Kaplinski (Huizinga), Henn Käärik (Weber) ja Thomas Salumets (Elias). Sarja lõpuköitega samaaegselt ilmus Marek Tamme intervjuuraamat "Kuidas kirjutatakse ajalugu?", kuhu Tamm lülitas varem sarja raamatutes avaldatud intervjuud.

 Viited 

Kategooria:Eesti raamatusarjad